
46 DR.31.3.2003 
 
kita telah pun mengambil alih, sebenarnya mengambil alih tanah seluas 40.9 ekar pada 
bulan Jun tahun 1991.   

Bermacam-macam cara telah kita cuba untuk melaksanakan pembangunan di 
Kampung Baru kerana kita juga bukan hendak kata kita malu tetapi kita rasa tidak tahu 
bagaimana hendak menjawab apabila ada pengunjung-pengunjung kita yang naik 
khususnya di hotel-hotel di persekitaran Kampung Baru terutamanya di tingkat tinggi.  
Apabila melihat satu kawasan di mana kawasan itu terlalu mundur, saya sendiri untuk 
makluman Yang Berhormat saya segan hendak mengatakan bahawa itu adalah tempat 
penghidupan orang-orang Melayu.  Jadi kita akan cuba membangunkan.  Itu yang telah 
saya sebutkan kepada Ahli Yang Berhormat bagi Arau tadi, kita akan bermula dengan 
Pasar Minggu itu sebagai suatu tempat pemangkin pusat perniagaan.  Kita akan 
berkembang daripada situ untuk memajukan kawasan itu.  Untuk makluman Yang 
Berhormat, kita akan memastikan bahawa pembangunan ini adalah merupakan ciri-ciri 
Malaysia dan juga ciri-ciri Melayu. 

 Dato' Kamarudin bin Jaffar:  [Bangun] 

 Tengku Dato’ Adnan bin Tengku Mansor:  Ahli Yang Berhormat bagi Tumpat. 

 Tuan Yang di-Pertua:  Ya, Ahli Yang Berhormat bagi Tumpat. 

 Dato' Kamarudin bin Jaffar:  Terima kasih Tuan Yang di-Pertua.  Saya sekadar 
ingin meneruskan pandangan-pandangan daripada Yang Amat Berhormat bagi Arau.  Yang 
Berhormat bagi Pendang. 

 Tuan Yang di-Pertua:  Ya, Yang Berhormat minta penjelasan, Yang Berhormat. 

 Dato' Kamarudin bin Jaffar:  Ya, saya mohon penjelasan 

 Tuan Yang di-Pertua:  Bukan membuat pandangan, ya. 

 Dato' Kamarudin bin Jaffar:  Ya, memohon penjelasan daripada Yang Berhormat 
Menteri berkaitan dengan sikap dan dasar Jabatan Perdana Menteri khususnya tentang 
pembangunan Kampung Baru, ekoran sebutan Yang Berhormat Menteri tadi bahawa kita 
tidak mahu menonjolkan imej satu-satu kaum.   

 Dalam kes Kampung Baru sebagaimana yang kita dengar tanahnya ada sejarah 
yang panjang hampir 100 tahun dan kepunyaan tanah itu pun ada sejarah yang sekurang-
kurangnya sepanjang itu.  Adakah saya dapat faham daripada Yang Berhormat sebutkan 
tadi bahawa konsep kepunyaan tanah dan sejarah 100 tahun ini akan dileburkan atas dasar 
tidak mahu menampakkan imej kemelayuan dan sebagainya untuk Kampung Baru itu?  
Atau saya silap faham di situ? 

 Tengku Dato’ Adnan bin Tengku Mansor:  Terima kasih Tuan Yang di-Pertua.  
Ahli Yang Berhormat bagi Tumpat, bukan bermakna kalau kita meminta peniaga asing 
datang ke Kampung Baru atau pun orang Melayu pergi berniaga di Petaling Street 
bermakna harta itu akan pupus.  Mereka akan hanya dibenarkan untuk menyewa ruang-
ruang yang mereka melaksanakan perniagaan.   

 Apa yang kita hendak lakukan ialah untuk memastikan seperti yang telah saya 
sebutkan lebih awal tadi supaya pengembangan perniagaan itu akan berlaku vibrancy - 
dengan izin - kawasan itu akan dapat dipercepatkan kalau kita hanya menumpukan dengan 
suatu perniagaan ataupun dengan suatu cara, satu bangsa sahaja untuk menjual barang-
barang yang sedia mereka lakukan, jika tidak membuat percampuran-percampuran yang 
lain.   

Kita akan pastikan bahawa kepunyaan hak milik itu akan kekal walaupun kita telah 
tubuhkan berbagai-bagai committee di Kampung Baru itu sendiri.  Tetapi penegasannya 
ialah untuk memastikan bahawa hak itu ialah hak milik yang asal ataupun hak milik bangsa 
Melayu itu sendiri kerana kita tidak mahu seperti Yang Berhormat telah sebutkan tadi, kita 
tidak, dengan izin, short count anybody but to make sure that everybody will gain from what 
we have planned for the future of Kuala Lumpur.  Tadi ada Yang Berhormat daripada…….. 

 Tuan Ramli bin Ibrahim:  [Bangun] 



Bermacam-macam cara telah kita cuba untuk melaksanakan pembangunan di Kampung Baru kerana kita juga bukan hendak kata kita malu tetapi kita rasa tidak tahu bagaimana hendak menjawab apabila ada pengunjung-pengunjung kita yang naik khususnya di hotel-hotel di persekitaran Kampung Baru terutamanya di tingkat tinggi. Apabila melihat satu kawasan di mana kawasan itu terlalu mundur, saya sendiri untuk makluman Yang Berhormat saya segan hendak mengatakan bahawa itu adalah tempat penghidupan orang-orang Melayu. Jadi kita akan cuba membangunkan. Itu yang telah saya sebutkan kepada Ahli Yang Berhormat bagi Arau tadi, kita akan bermula dengan Pasar Minggu itu sebagai suatu tempat pemangkin pusat perniagaan. Kita akan berkembang daripada situ untuk memajukan kawasan itu. Untuk makluman Yang Berhormat, kita akan memastikan bahawa pembangunan ini adalah merupakan ciri-ciri Malaysia dan juga ciri-ciri Melayu. Dato' Kamarudin bin Jaffar: [Bangun]. Tengku Dato' Adnan bin Tengku Mansor: Ahli Yang Berhormat bagi Tumpat. Tuan Yang di-Pertua: Ya, Ahli Yang Berhormat bagi Tumpat. Dato' Kamarudin bin Jaffar: Terima kasih Tuan Yang di-Pertua. Saya sekadar ingin meneruskan pandangan-pandangan daripada Yang Amat Berhormat bagi Arau. Yang Berhormat bagi Pendang. Tuan Yang di-Pertua: Ya, Yang Berhormat minta penjelasan, Yang Berhormat. Dato' Kamarudin bin Jaffar: Ya, saya mohon penjelasan. Tuan Yang di-Pertua: Bukan membuat pandangan, ya. Dato' Kamarudin bin Jaffar: Ya, memohon penjelasan daripada Yang Berhormat Menteri berkaitan dengan sikap dan dasar Jabatan Perdana Menteri khususnya tentang pembangunan Kampung Baru, ekoran sebutan Yang Berhormat Menteri tadi bahawa kita tidak mahu menonjolkan imej satu-satu kaum. Dalam kes Kampung Baru sebagaimana yang kita dengar tanahnya ada sejarah yang panjang hampir 100 tahun dan kepunyaan tanah itu pun ada sejarah yang sekurang- kurangnya sepanjang itu. Adakah saya dapat faham daripada Yang Berhormat sebutkan tadi bahawa konsep kepunyaan tanah dan sejarah 100 tahun ini akan dileburkan atas dasar tidak mahu menampakkan imej kemelayuan dan sebagainya untuk Kampung Baru itu? Atau saya silap faham di situ?. Tengku Dato' Adnan bin Tengku Mansor: Terima kasih Tuan Yang di-Pertua. Ahli Yang Berhormat bagi Tumpat, bukan bermakna kalau kita meminta peniaga asing datang ke Kampung Baru atau pun orang Melayu pergi berniaga di Petaling Street bermakna harta itu akan pupus. Mereka akan hanya dibenarkan untuk menyewa ruang- ruang yang mereka melaksanakan perniagaan. Apa yang kita hendak lakukan ialah untuk memastikan seperti yang telah saya sebutkan lebih awal tadi supaya pengembangan perniagaan itu akan berlaku vibrancy- dengan izin- kawasan itu akan dapat dipercepatkan kalau kita hanya menumpukan dengan suatu perniagaan ataupun dengan suatu cara, satu bangsa sahaja untuk menjual barang- barang yang sedia mereka lakukan, jika tidak membuat percampuran-percampuran yang lain. Kita akan pastikan bahawa kepunyaan hak milik itu akan kekal walaupun kita telah tubuhkan berbagai-bagai committee di Kampung Baru itu sendiri. Tetapi penegasannya ialah untuk memastikan bahawa hak itu ialah hak milik yang asal ataupun hak milik bangsa Melayu itu sendiri kerana kita tidak mahu seperti Yang Berhormat telah sebutkan tadi, kita tidak, dengan izin, short count anybody but to make sure that everybody will gain from what we have planned for the future of Kuala Lumpur. Tadi ada Yang Berhormat daripada........ Tuan Ramli bin Ibrahim: [Bangun].